24/02/2014 | Administración LocalMunicipal
A Baña
Regulamento P. A. I.

Artigo 1. Obxecto Artigo 2. Ámbito de aplicación Artigo 3. Datos identificativos Artigo 4. Obxectivos Artigo 5. Capacidade e beneficiarios Artigo 6. Idades de ingreso e permanencia Artigo 7. Criterios de admisión Artigo 8. Tramitación de solicitudes no período ordinario Artigo 9. Documentación Artigo 10. Baremo de admisión Artigo 11. Listaxes provisionais, procedemento de reclamacións e listaxes definitivas Artigo 12. Matriculación de alumnos e alumnas Artigo 13. Tramitación de solicitudes presentadas nos prazos extraordinarios Artigo 14. Xestión das listaxes de agarda e cobertura de prazas vacantes Artigo 15. Baixas Artigo 16. A Dirección Artigo 17. A Comisión Educativa Artigo 18. O Consello Escolar Artigo 19. Cualificacións profesionais do persoal e requisitos Artigo 20. Funcións do persoal Artigo 21. Dereitos do persoal Artigo 22. Obrigas do persoal Artigo 23. Dereitos das persoas usuarias Artigo 24. Obrigas das familias ou representantes legais Artigo 25. Horarios e aperturas Artigo 26. Servizos Artigo 27. Normas de saúde, hixiene persoal e nutrición Artigo 28. Período de adaptación Artigo 29. Réxime de saídas Artigo 30. Participación das familias Artigo 31. Promoción da igualdade entre os/as nenos/as Artigo 32. Promoción da integración Artigo 33. Uso da lingua Artigo 34. Utilización excepcional das instalacións do PAI Artigo 35. Aplicación de tarifas Artigo 36 Financiamento O presente regulamento ten por obxecto establecer a organización e o funcionamento do Punto de Atención á Infancia (PAI) do Concello da Baña. Constitúe o ámbito de aplicación do presente regulamento o PAI do Concello da Baña, que se configura como establecemento diúrno de titularidade municipal que depende da Área de Servizos Sociais; de carácter social e educativo, dirixido, de xeito prioritario, á poboación infantil de 3 meses a 3 anos. Definición do centro: Punto de Atención á Infancia Entidade titular: Concello da Baña (Praza do Concello s/n 15863, A Baña) Enderezo: San Mamede de Monte Teléfono: 608 819 741 Correo electrónico: pai@abana. dicoruna. es Permiso de inicio de actividade: Nº inscrición no rexistro de entidades prestadoras de servizos sociais: E0386 Representante legal: o/a alcalde/sa do Concello da Baña Tipo de xestión: A entidade local prestará o servizo do PAI directamente Fomentar o pleno desenvolvemento da personalidade e das capacidades dos nenos e nenas presentando contornos educativos de calidade en colaboración coas familias. Compensar as desigualdades persoais, culturais, económicas e sociais atendendo á diversidade de aptitudes, intereses, expectativas e necesidades dos nenos e nenas e das súas familias. Responder ás necesidades das familias na educación e crianza dos seus fillos e fillas adaptando de maneira flexible a organización e os servizos que presta o PAI como instrumento para favorecer a conciliación entre a vida familiar, laboral e persoal. Procurar a corresponsabilidade entro o PAI e as familias na educación e atención dos nenos e nenas, establecendo lugares de encontro entre os dous ámbitos responsables da educación dos nenos e das nenas. Construír un modelo educativo democrático e plural abrindo o PAI á participación de toda a comunidade educativa. Desenvolver procesos educativos de calidade fomentando a colaboración entre familias, profesionais, centros, diferentes administracións e o conxunto da sociedade. Facilitar o desenvolvemento de valores individuais e sociais básicos: cooperación, solidariedade, respecto, etc. Fomentar a igualdade efectiva entre os nenos e nenas promovendo actividades e comportamentos que favorezan o exercicio da igualdade de dereitos e oportunidades. Lograr un equilibrio afectivo satisfactorio. Respectar a singularidade e diversidade de cada neno e nena. Facilitar a integración dos nenos e nenas con necesidades socioeducativas especiais (acomodar as estratexias de ensino ás necesidades dos nenos e nenas, poñendo especial interese nestes nenos, en función do que, razoablemente, permitan os recursos) Posibilitar a integración progresiva dos nenos e nenas na cultura do seu medio. A capacidade máxima do centro son 20 menores. Resérvase previa valoración do departamento de Servizos Sociais o número de prazas mínimas e máximas de emerxencia social. Poderanse integrar nenos e nenas con eivas físicas, psíquicas ou sensoriais, en función das dispoñibilidades dos recursos humanos e materiais adecuados. Excepcionalmente poderán ser beneficiarios do servizo diúrno (servizo complementario de atención á infancia): -os nenos e nenas de 3 meses a 3 anos non usuarios de atención continuada do centro Sempre sen superar a ratio coidador-alumnos/as e previo informe favorable dos Servizos Sociais. A idade mínima de novo ingreso establécese nos 3 meses na data de ingreso, agás aquelas situacións excepcionais que deberán estar acompañadas dos informes dos Servizos Sociais de atención primaria do Concello. A idade máxima será de 3 anos e poderán permanecer no PAI aqueles menores que non teñan cumpridos os 3 anos o 31 de decembro do ano anterior o que se presenta a solicitude. As crianzas que se incorporen ao 2º ciclo de educación infantil poderán permanecer no PAI ata o 31 de agosto do correspondente curso escolar. Poderá eximirse do límite de idade aos nenos e nenas con necesidades específicas de apoio educativo susceptibles de integración, logo do ditame conxunto da Dirección e do organismo competente do Concello. A) Criterios de prioridade para adxudicación de prazas: 1. Aqueles nenos e nenas empadroados no concello da Baña e que acrediten que polo menos un dos proxenitores ou representante estea empadroado no mesmo domicilio 2. De existir prazas vacantes poderán acceder ao servizo as fillas e os fillos de persoas que, estando empadroadas noutro concello, teñan os seus postos de traballo nunha empresa con sede social ou órgano da administración que radique no concello da Baña. Esta situación deberá acreditarse cun certificada da empresa ou da institución correspondente.3. Persoas que teñan a súa residencia en concellos limítrofes co da Baña. Para isto será necesario achegar o certificado de empadroamento da crianza e de polo menos dun dos proxenitores ou representante legal.4. De non existir familias en lista de agarda, pódese admitir asistencias puntuais por motivos familiares previo informe dos servizos sociais. B) As prazas adxudicaranse por esta orde: -Reserva: 1. As crianzas matriculadas no PAI antes do 31 de xaneiro gozan de preferencia para a adxudicación de praza nas seguintes convocatorias sempre que cumpran os requisitos establecidos no artigo 6 deste regulamento. A reserva de praza tramitarase co impreso oficial habilitado ao efecto, e presentarase no prazo establecido polo que se abre o prazo de reserva de praza, preinscrición e matrícula de usuarios/as do PAI. Para a reserva de praza é requisito imprescindible estar ao día no pagamento das cotas mensuais na data de presentación da solicitude.2. Logo das reservas de praza anteriormente descritas, terán dereito a acadar praza no PAI as/os solicitantes con/cunha irmán /a con praza (renovada ou de novo ingreso) no PAI. Estas solicitudes presentaranse no prazo establecido ao efecto, xunto cun certificado acreditativo da Dirección do PAI que acredite a dita circunstancia e a documentación prevista no artigo 9.3. A continuación, adxudicaranse prazas ás/aos menores con medidas administrativas de tutela ou garda en situación de acollemento familiar. De haberen máis solicitudes que prazas ofertadas para a incorporación das crianzas con dereito ás prazas ofertadas nos puntos 2 e 3 farase a baremación entre as solicitudes de cada quenda para a súa adxudicación. -Novo ingreso: Unha vez adxudicadas as solicitudes correspondentes ás reservas de praza, as vacantes serán adxudicadas ás persoas solicitantes de novo ingreso segundo a puntuación obtida pola aplicación do baremo aprobado. Esta puntuación determinará a orde de relación na adxudicación de prazas. No prazo de presentación destas solicitudes e a súa posterior baremación non serán incluídas as solicitudes previstas no seguinte apartado. -Prazas de emerxencia social: Só poderán acceder a estas prazas, aquelas solicitudes dirixidas á Dirección do PAI e presentadas polos servizos sociais do concello ou polo departamento competente da Administración Autonómica. As ditas solicitudes poderanse presentar en calquera momento ao longo do curso escolar e de forma independente ao período de apertura de presentación de novas solicitudes. Será o Concello da Baña o que decidirá o número de prazas mínimas e máximas de emerxencia social. Terán a consideración de prazas de emerxencia social cando afectar a algún dos seguintes casos: -menores tuteladas/os pola administración autonómica. -fillas/os de mulleres que se atopen en casas de acollida ou vítimas de violencia de xénero. -aqueloutros nos cales concorren circunstancias socioeconómicas e familiares que requiran unha intervención inmediata, tralo informe dos servizos sociais do concello ou o departamento da administración autonómica competente na materia. A adxudicación ou denegación de praza nestes supostos será resolta pola Comisión de valoración (dirección do PAI e Técnicos dos Servizos Sociais) no prazo de 5 días contados a partir da data de presentación da solicitude. Transcorrido este prazo sen recaer resolución expresa a solicitude terase por desestimada. Para o suposto de que existisen prazas vacantes no PAI unha vez completo o proceso de admisión, caberá a posibilidade de aceptar solicitudes de novo ingreso que non estean incluídas nos criterios de prioridade de adxudicación previstos no apartado A) deste artigo. C) Os criterios de admisión anteriormente descritos aplicaranse aos distintos procesos de baremación que teñan lugar ao longo do curso escolar. D) O anuncio polo que se fai pública a resolución da Alcaldía sobre o prazo de reserva de praza, pre inscrición e matrícula de usuarios/as do PAI para o curso publicarase no BOP, na páxina web e no taboleiro de anuncios do Concello da Baña. E) O primeiro ano de funcionamento fixarase un prazo extraordinario de presentación de solicitudes, dándolle publicidade suficiente para o seu coñecemento polos usuarios. Os/as pais/nais/titores dos nenos e nenas matriculados/as con praza no PAI así como os que teñan dereito segundo o previsto nos puntos 2 e 3 (reserva) da letra B) do artigo 7, presentarán a solicitude de reserva de praza no PAI. Facilitaráselles o impreso correspondente. O prazo de presentación de solicitudes de renovación será o establecido na resolución da Alcaldía sobre o prazo de reserva de praza, pre inscrición e matrícula de usuarios/as do PAI. As persoas usuarias de media xornada ou horas/días puntuais só poderán variar o horario establecido na súa solicitude de haber prazas vacantes no horario solicitado. De haberen máis solicitudes que prazas vacantes, a adxudicación de prazas na nova franxa horaria farase en función da orde de puntuación acadada no proceso de baremación polo que se incorporou ao PAI.1. A solicitude de novo ingreso farase segundo o modelo que se facilitará no PAI e será presentada na mesma. A sinatura da solicitude suporá a aceptación e coñecemento do presente regulamento. Con carácter excepcional poderanse presentar solicitudes fóra do prazo establecido nos seguintes casos: -nacemento, acollemento ou adopción da/o nena/o con posterioridade ao prazo de presentación de solicitudes -cambio de concello de residencia da unidade familiar As solicitudes presentadas fóra de prazo deberán ir xunto coa xustificación acreditativa da circunstancia que as motiva. Cando se produzan empates de puntuación tanto nos supostos de reserva de praza como nas solicitudes de novo ingreso, terán preferencia en primeiro lugar as solicitudes de xornada completa con servizo de comedor e despois da aplicación deste criterio daráselle prioridade á renda per cápita máis baixa. A opción dos servizos elixidos na solicitude de reserva de praza ou na de novo ingreso, tanto o que se refire ao tipo de xornada como ao do servizo complementario de comedor, manterase durante todo o curso, agás circunstancias sobrevidas debidamente acreditadas, que xustifiquen a necesidade de modificación da opción elixida inicialmente.2. O prazo de presentación de solicitudes para a reserva de praza como de novo ingreso será o establecido na resolución da Alcaldía sobre o prazo de reserva de praza, pre inscrición e matrícula de usuarios/as do PAI.3. Cando a solicitude non reúna os requisitos regulamentariamente establecidos, poderase requirir á persoa interesada para que emende os erros u a falta de documentos preceptivos nun prazo de 10 días hábiles, con indicación de que, de non o facer, a súa petición terase por desasistida consonte ao artigo 71 da Lei 30/1992 do 26 de novembro do procedemento administrativo común.4. Entregarase o regulamento do PAI que estiver en vigor nese momento tras a petición das persoas interesadas e, en todo caso, no momento de formalización da matrícula. Agás as crianzas xa matriculadas no PAI (que só deben aportar documentación no caso de cambios), as persoas solicitantes de reserva dos puntos 2 e 3 (reserva) da letra B) do artigo 7 e as de novo ingreso deberán ir acompañadas da seguinte documentación: Fotocopia cotexada do Libro de Familia completo ou, no seu defecto, outro documento que acredite oficialmente a situación familiar Fotocopia do DNI ou outro documento acreditativo da identidade das/os nais/pais ou representantes legais segundo proceda No caso de nenas/os con discapacidade ou necesidades educativas especiais, informes do Equipo de Valoración e Orientación das Xefaturas Territoriais da Consellería competente na materia ou da Unidade de Atención Temperá segundo proceda. Certificado de empadroamento da crianza e dun dos proxenitores ou representante legal que será expedido polo concello Nos casos de non estar censado no Concello da Baña, pero algún dos proxenitores ou representante legal da crianza teñan os seus postos de traballo no municipio achegarase o certificado da empresa ou da institución correspondente No caso de estar censado nun concello limítrofe ao Concello da Baña, certificado de empadroamento do concello do que procede Certificación correspondente no caso de que algún membro da unidade familiar estea afectado de discapacidade física, psíquica ou sensorial, ou enfermidade que requira de internamento periódico ou padeza enfermidades crónicas ou outras afeccións alegadas polos membros da unidade familiar A condición de familia monoparental acreditarase con fotocopia da sentenza de separación, divorcio, nulidade ou medidas paterno-filiais Outros documentos se procederen, nos que consten incidencias familiares, económicas e sociais susceptibles de puntuación no baremo. Informe dos servizos sociais do concello ou da administración autonómica nos supostos de que sexa necesario por fata de acreditación documental suficiente ou pola situación especial en que viva a unidade familiar. Documentación acreditativa da situación laboral ou de cursar estudos oficiais: Copia da última nómina ou xustificación da situación laboral no momento da solicitude con especificación da xornada laboral. Certificación expedida polo INEM acreditativa das prestacións percibidas, de ser o caso ou de estar inscrito como demandante de emprego. No suposto de profesionais liberais e autónomos, certificado expedido pola Administración Estatal da Axencia Tributaria que acredite a alta no IAE e último recibo do pagamento de cota á Seguridade Social ou certificado da mutualidade profesional. Documentación acreditativa da situación económica: Copia cotexada da última declaración da renda de todos os membros da unidade familiar. Para o suposto de que non se teña presentada, o/a interesado/a deberá asinar a correspondente autorización ao Concello da Baña para obter da AEAT os datos de carácter tributario necesarios para a determinación da renda da unidade familiar. A estes efectos todos os membros con ingresos, que compoñen a unidade familiar, deberán asinar a dita solicitude. No suposto de percibir pensión, certificado expedido polo Instituto Nacional da Seguridade Social ou da administración autonómica pagadora da mesma. Nos casos de nulidade matrimonial, separación ou divorcio considerarase a renda de quen exerza a garda e custodia do/a menor e as pensións compensatorias que perciba o cónxuxe que a ostente e de alimentos dos/as fillos/as ao seu cargo. No caso de non as percibiren, acreditarase esta circunstancia coa copia da reclamación xudicial presentada ao efecto. A documentación citada anteriormente fará referencia ás circunstancias existentes ao momento de apertura do prazo de renovación de praza, preinscrición e matrícula. De carecer de acreditación documental dalgunha das incidencias alegadas neste artigo, poderase presentar informe dos servizos sociais do concello correspondente. A falta de presentación dalgún destes documentos dentro do prazo de solicitude establecido suporá a renuncia implícita a ser valorado no apartado correspondente do baremo aplicable. Cando se produzan causas sobrevidas que afecten aos recursos da unidade familiar, poderán presentar outros documentos que acrediten oficialmente a situación económica, sempre e cando as variacións de ingresos supoñan unha diminución ou un incremento de máis do 20% no cómputo anual fronte aos declarados na solicitude de praza, variacións que deberán ter unha duración dun mínimo de 4 meses para ser tidas en conta. O presente baremo aplicarase exclusivamente ás solicitudes de novo ingreso, e para as quendas de acceso reguladas segundo o previsto nos puntos 2 e 3 (reserva) da letra B) do artigo 7, cando haxa máis solicitudes de ingreso que prazas ofertadas e unicamente entre os solicitantes dunha mesma quenda. -os/as fillos/as menores de 18 anos, con excepción dos que, con consentimento dos/das pais/nais, vivan independentes destes/as. -os/as fillos/as maiores de idade incapacitados/as xudicialmente suxeitos á patria potestade prorrogada ou rehabilitada. -os/as fillos/as maiores de 18 anos discapacitados cun grao de discapacidade superior ao 33 por cento. A selección de solicitudes farase en función da puntuación acadada segundo o baremo aplicable. Mediante este baremo avaliaranse os factores sociofamiliares, laborais e económicos da unidade familiar. En caso de obter igual puntuación terán preferencia en primeiro lugar as solicitudes de xornada completa con servizo de comedor e despois da aplicación deste criterio daráselle prioridade á renda per cápita máis baixa. Calquera indico de cambio non declarado, de distorsión ou de falseamento da situación sociofamiliar, da situación laboral familiar ou da situación económica reflectidas na solicitude poderá dar lugar a que se inicie de oficio unha investigación para a comprobación dos referidos datos. As solicitudes serán obxecto de baremación por parte da Comisión de valoración formada por 2 persoas técnicas do departamento de servizos sociais e o/a director/a do PAI. Adxudicarase a puntuación da epígrafe correspondente multiplicada por dous, no caso de familias monoparentais. No caso de obter igual puntuación, daráselle prioridade á renda per cápita mais baixa, e tras a aplicación deste criterio terán preferencia as solicitudes de xornada completa (continuada ou partida) sobre a media xornada. Calquera indicio de cambio non declarado, distorsión ou falseamento da situación sociofamiliar, da situación da vivenda ou da situación académica reflectidas na solicitude, podería dar lugar a que se inicie de oficio un expediente de comprobación dos referidos actos.1. Unha vez realizada a baremación, o Consello escolar ou a Comisión de Valoración, efectuará a proposta inicial de persoas admitidas e de agarda. As listaxes confeccionaranse segundo o previsto no artigo 7.2. A relación provisional coa puntuación obtida de persoas admitidas e de agarda publicarase por acordo da Xunta de Goberno Local no taboleiro de anuncios do concello e na páxina web do concello.3. As persoas solicitantes disporán dun prazo de dez días naturais, contados a partir do día seguinte ao da publicación da resolución das listaxes provisionais para a presentación das reclamacións no rexistro xeral do concello. As reclamacións entenderanse resoltas coa publicación da listaxe definitiva.4. No suposto de non presentaren reclamacións, as listaxes provisionais serán propostas á Xunta de Goberno Local como listaxe definitiva de persoas admitidas e listaxe de agarda, sendo publicadas segundo o establecido no punto 2 do presente artigo.5. Na relación definitiva de admitidas/os e de agarda estarán incluídas as solicitudes presentadas fóra de prazo conforme ao artigo 8 C. debidamente xustificadas que teñan entrada con anterioridade á data de publicación da relación provisional de admitidas/os.1. Sen prexuízo dos recursos que procedan, a matriculación farase nos prazos establecidos na resolución de Alcaldía pola que se abre o prazo de reserva de praza, preinscrición e matrícula de usuarios/as do PAI.2. A matrícula formalizarase a través do impreso normalizado que se facilitará nas dependencias de servizos sociais, ao que se achegará a documentación prevista no seguinte apartado e no que quedará constancia da entrega do RRI aos/ás pais/nais, titores/as das crianzas e o impreso asinado de confidencialidade dos datos conforme a LO 18/1999, de 13 de decembro, de protección de datos de carácter persoal, do que se lle entregará aos proxenitores e titores/a copia do mesmo.3. No momento da formalización da matrícula será necesaria a presentación da seguinte documentación: -Fotocopia cotexada da tarxeta de Seguridade Social ou documento equivalente -6 fotografías tamaño carné -Impreso de domiciliación bancaria -As autorizacións que correspondan, o impreso de asignación de horarios, impreso de domiciliación bancaria e certificado da entidade bancaria de titularidade da conta. -Informe de saúde nos casos en que a familia considere que debe ser coñecido polo persoal do centro.1. As solicitudes que formen parte da listaxe de agarda resultante do proceso ordinario poderán ser novamente baremadas nos prazos extraordinarios dos meses de setembro e decembro a instancia do/a interesado/a cando as súas circunstancias socioeconómicas ou familiares variasen con respecto a aquela baremación inical e sempre que resulten debidamente acreditadas.2. As novas solicitudes presentadas no prazos extraordinarios dos meses de setembro e decembro serán tramitadas e baremadas polo Consello escolar para a súa inclusión na listaxe de agarda na próxima baremación que realice ou para a súa incorporación á escola de non existir listaxe de agarda.3. Estas solicitudes serán baremadas polo Consello escolar nos meses de setembro e decembro segundo o procedemento establecido no artigo 10, atendendo unicamente ás solicitudes presentadas ata o 31 de agosto e ata o 30 de novembro, respectivamente.4. De haberen prazas vacantes despois da baremación do mes de decembro, as mesmas poderán ser cubertas por aqueles solicitantes que presenten a súa solicitude con posterioridade ao dito mes, sendo chamados por rigorosa orde de presentación da solicitude de novo ingreso. Pola súa parte, aqueles/as usuarios/as que se matricularan con posterioridade ao 1 de febreiro, deberán tramitar a solicitude de novo ingreso para o seguinte curso escolar. Esta circunstancia constará debidamente asinada polo/a pai, nai ou representante legal da crianza no momento de aceptar a praza vacante ofertada.1. A listaxe de agarda resultante do proceso de baremación ordinario estará vixente ata a súa modificación polo Consello escolar ou pola Comisión de valoración nas sucesivas baremacións dos meses de setembro e decembro. A listaxe de agarda aprobada no mes de decembro será a definitiva ata o remate do curso escolar.2. Cando se ofertar unha praza vacante, a persoa á que se lle adxudique segundo a súa situación na listaxe de agarda, deberá formalizar a matrícula nun prazo de 3 días desde a recepción da comunicación pola que se lle ofertar a praza a través do medio de notificación preferente sinalado na solicitude de preinscrición. Cando non se proceda a formalización da matrícula no prazo anteriormente sinalado darase por rexeitada a praza. Dito rexeitamento suporá a perda do posto acadado na listaxe de agarda permitindo que o PAI proceda ao chamamento da crianza que lle siga por orde de puntuación. Excepcionalmente, non decaerá da listaxe de agarda aquela crianza que, sendo chamada para ocupar unha praza vacante, a rexeitara por non ofertárselle o horario demandado na solicitude de ingreso.3. Para o suposto no que a crianza chamada para ocupar unha vacante, aceptase un horario distinto ao solicitado e con posterioridade ao seu ingreso se producise unha nova vacante con horario máis axustado a súa demanda inicial, terá dereito a que se lle oferte a mesma con carácter previo a un novo chamamento da listaxe de agarda. Causarase baixa no PAI por algunha das causas seguintes: Incumprimento da idade máxima regulamentaria de permanencia no PAI, agás as crianzas que por necesidades educativas especiais deban permanecer no centro un ano máis. Por solicitude dos pais/nais ou representantes legais. Por falta de pagamento da cota establecida durante dous meses consecutivos ou tres alternos, calquera que sexa o curso escolar a que se refira a débeda. Por comprobación da falsidade dos datos ou documentos achegados. Por incompatibilidade e inadaptación absoluta para permanecer no PAI. Por falta de asistencia continuada durante 15 días sen causa xustificada. Por incumprimento reiterado das normas do PAI. Naqueles casos en que a baixa sexa xustificada e se prolongue máis dun mes, haberá que achegar xustificación con carácter mensual. O incumprimento desta obriga será causa de baixa. É un órgano unipersoal, responsable do funcionamento do PAI. A persoa titular depende organicamente do Concello da Baña. É un órgano colexiado. A súa composición será a seguinte: Director/a do PAI Unha persoa designada polo Concello Todo o persoal educativo da escola A Comisión Educativa terá as seguintes competencias: Valorar o Proxecto Educativo do PAI e a Programación Anual de Actividades Facer o seguimento da programación do PAI e do proceso educativo grupal e individual. Supervisar o desenvolvemento da Proposta Pedagóxica incluída no Proxecto Educativo do PAI Aplicar o presente Regulamento, así como propor a revisión e actualización deste ao Concello Trasladar os seus acordos ao Consello escolar do PAI e ao Concello. A Comisión Educativa reunirase, como mínimo, dúas veces por curso escolar. A convocatoria a realizará a Dirección do PAI, quen ostenta a súa presidencia. Poderanse convocar xuntanzas extraordinarias cando o solicite o representante do Concello ou, polo menos, un terzo dos seus membros. É un órgano colexiado que asumirá a coordinación xeral do PAI e marcará as directrices. A súa composición será a seguinte: O alcalde do Concello ou persoa en que delegue, que presidirá o Consello O/a director/a do PAI, que actuará como secretario/a 1 persoa en representación do persoal do PAI 1 persoa en representación dos pais/nais, titoras/es das/os menores A súa composición será publicada anualmente no taboleiro de anuncios do PAI. Procedemento de elección: A elección dos membros do Consello escolar realizarase, segundo o colectivo ao que represente, de acordo co seguinte procedemento: Representantes do persoal: a Dirección do PAI convocará unha reunión de todo o persoal, anualmente e na primeira semana do mes de setembro, para que elixan de entre os seus membros aos representantes que intervirán no Consello escolar durante o vixente curso escolar. Representantes das familias: a Dirección do PAI convocará unha asemblea dos representantes das familias, anualmente e na primeira semana do mes de setembro para que sexan elixidos os representantes que intervirán no Consello escolar durante o vixente curso escolar. O Consello escolar terá as seguintes competencias: Supervisar e aprobar a adxudicación de prazas para os/as usuarios/as. O Consello escolar debe velar polo cumprimento do proceso de ingreso e pola correcta aplicación do procedemento de admisión. A Dirección do PAI dará conta das altas e baixas dos/as nenos/as usuarios/as ao Consello escolar na xuntanza que corresponda. Aprobar a memoria anual de actividades. Aprobar o proxecto educativo do PAI. Propor á administración competente cantas medidas foren precisas para mellorar o funcionamento do PAI. Supervisar que as directrices e a programación se axusten aos principios, aos criterios e aos obxectivos establecidos pola administración competente. Periodicidade das reunións. Deberá haber, cando menos, tres reunións durante o curso. A primeira reunión desenvolverase ao comezo do curso, será convocada cunha semana de antelación e na convocatoria figurará a orde do día. Calquera membro do Consello poderá solicitar á presidencia do Consello escolar, a convocatoria de reunións extraordinarias, ou a inclusión de puntos da orde do día nas ordinarias, para o que deberá realizar a petición cando menos cunha semana de antelación. O persoal de atención deberá estar como mínimo en posesión dalgunha das titulacións seguintes: licenciado/a en pedagoxía ou psicopedagoxía, mestre/a especialista en educación infantil ou equivalente, técnico superior en educación infantil ou equivalente. O persoal de apoio, ademais das titulacións anteriores poderá estar en posesión dalgunha das seguintes titulacións: técnico en atención sociosanitaria, técnico superior en animación sociocultural, técnico en coidados auxiliares de enfermaría, diplomado/a en puericultura recoñecido pola consellería de sanidade ou algún dos cursos de especialización na materia, que cun mínimo de 300 horas recoñeza o órgano competente na autorización do centro. A relación adulto coidador/neno/a será como máximo de 1/20: en todo caso sempre debe contar cunha persoa auxiliar a maiores do persoal que atenda ao grupo. O procedemento para a substitución e imprevistos do persoal realizarase mediante chamamento pola lista de agarda confeccionada no procedemento selectivo. Do Director/a: nomeado/a polo Concello da Baña entre o persoal educativo. As súas funcións serán as seguintes: Dinamizar, coordinar e garantir a elaboración dos documentos do PAI: o proxecto educativo e a súa proposta pedagóxica, a programación xeral anual e a memoria anual. Todo isto en colaboración directa co persoal educativo e responsabilizarase de presentar os ditos documentos ante o Concello. Organizar e supervisar o traballo de todo o persoal do PAI, garantindo que ás horas de atención ás crianzas e as destinadas a planificación educativa (xuntanzas, encontros, titorías, programación,…) se leven a cabo. Desenvolver o traballo administrativo que leve o exercicio das súas funcións. Autorizar as actuacións extraordinarias para o normal desenvolvemento do PAI. Convocar e presidir reunións do persoal, así como executar e facer cumprir os acordos adoptados nestas. Prestar atención personalizada aos/as usuarios/as tanto a través do desempeño da función educativa como directiva, favorecendo as canles de comunicación familia-PAI que garantan o desenvolvemento integral das crianzas. Canalizar e coordinar as relación coas familias estimulando e garantindo a súa participación na vida do PAI. Comunicar ao Concello as incidencias relativas ás necesidades de mantemento do PAI, baixas do persoal, necesidades materiais e calquera outra circunstancia que afecte ao ordinario funcionamento do PAI. Exercer a garda dos/das menores usuarios/as do PAI acorde co previsto na lexislación vixente. Supervisar, coordinar e facer cumprir o correcto desenvolvemento das actividades programadas. Cumprir e facer cumprir o marco lexislativo vixente para a infancia e de xeito específico de ámbito educativo, así como o previsto no presente regulamento. Participar en actividades de formación e promover a formación continua do persoal Representar ao PAI. Convocar e presidir a Comisión Educativa do PAI. Favorecer a convivencia no centro. Buscar o óptimo aproveitamento dos recursos e dos espazos. Do persoal de atención directa ás crianzas: mestras/es e/ou educadores/as O persoal educativo terá as seguintes funcións: Colaborar coa Dirección na elaboración e actualización do proxecto educativo, da programación xeral anual e da memoria anual. Fixar os criterios para o seguimento e a avaliación destes documentos Realizar as funcións educativas incluídas na lexislación vixente para o ciclo educativo, no referente ao desenvolvemento das crianzas, á preparación e ao deseño de propostas pedagóxicas, colaboración e coordinación coas familias, hixiene, alimentación e sono das crianzas, organización dos espazos e materiais pedagóxicos, etc. Establecer criterios xerais aos que deben adaptarse as intervencións educativas de cada un dos grupos de idade. Participar en actividades de formación permanente. Prestar especial atención ao período de adaptación. Avaliar o funcionamento e a organización do PAI e propoñer iniciativas para a mellora do seu funcionamento ante a Dirección deste. Manter e fomentar as canles de comunicación e información continua familia- escola, en relación aos diversos ámbitos de vivencia da crianza, así como aos referidos ao seu desenvolvemento. Informarán con carácter semestral aos/ás representantes legais da crianza sobre a evolución integral do/a neno/a. Facilitar a participación, colaboración e coordinación das familias nas actividades do PAI. Fomentar a xeración de vínculos de interacción comunicativa entre o propio equipo na procura dunha construción e desenvolvemento dun proxecto educativo coordinado e coherente. Outras necesarias para un mellor funcionamento do PAI seguindo as directrices marcadas pola Dirección e o desenvolvemento do currículo vixente. Do persoal de apoio Colaborar coas actividades desenvolvidas pola dirección e persoal educativo do centro. Participar nas actividades de formación permanente Prestar especial atención ao período de adaptación. Avaliar o funcionamento e a organización do PAI e propoñer iniciativas para a mellora do seu funcionamento ante a Dirección deste. Son dereitos do persoal: Recibir regularmente información da marcha e do funcionamento do PAI, a través do/a director/a responsable. Presentar propostas que contribúan a mellorar o funcionamento do PAI e a atención prestada aos menores. Para o persoal educativo, desenvolver as súas funcións educativas de conformidade co establecido na programación xeral anual, no proxecto educativo e na lexislación vixente. A que lle sexan proporcionados, dentro das posibilidades do PAI, os recursos e os medios precisos para desenvolver as súas funcións axeitadamente en beneficio do alumnado que ten ao seu cargo. Son obrigas do persoal: Cumprir e facer cumprir de acordo coas súas funcións o presente regulamento. Velar polo respecto aos dereitos dos e das menores recollidos no presente regulamento e aqueloutros recoñecidos na lexislación vixente. Gardar estrita confidencialidade sobre os datos persoais dos e das menores e das súas familiar aos que teñan acceso en razón das súas funcións. Cumprimento das tarefas e responsabilidades derivadas do seu posto de traballo. O persoal educativo deberá desenvolver o seu labor de acordo co marco lexislativo vixente para o tramo de idade de 3 meses a 3 anos. Asistir ás xuntanzas convocadas pola Dirección do centro. Enténdese por persoa usuaria a crianza matriculada no PAI e os seus pais, nais ou titores. As persoas usuarias terán os seguintes dereitos: Acceso ao PAI e a recibir información sen discriminación, por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social, a través dun programa global que garanta o pleno desenvolvemento físico, intelectual, afectivo e social dos/as nenos/as. A consideración no trato, debida á dignidade da persoa, tanto por parte do persoal da escola como das demais persoas usuarias. Ao sixilo profesional sobre os datos do seu historial sanitario e socio familiar. A realizar saídas ao exterior, sempre e cando as/os menores vaian acompañados por unha persoa adulta do PAI responsable, e sempre con autorización escrita por parte dos seus pais/nais ou representantes legais. A intimidade persoal A teren unha atención individualizada acorde coas súas necesidades específicas. A que se lle facilite o acceso á atención social, sanitaria, educativa, cultural e, en xeral, a todas as necesidades físicas, afectivas, sociais e intelectuais para axudas ao desenvolvemento integral das capacidades da/o nena/o. A recibiren educación na tolerancia, na igualdade e na convivencia democrática, e a posibilitarlles que poidan facer uso das súas opcións de xeito libre e persoal. En particular, os pais, nais e/ou titores terán dereito a: A deixar de utilizaren os servizos ou abandonaren o PAI por vontade propia. A asociárense co obxecto de favorecer a súa participación na programación e no desenvolvemento de actividades da escola. Para o desempeño destes fins a Dirección facilitará á ANPA o uso das instalacións do PAI sempre e cando non se perturbe o normal funcionamento das actividades. Para isto abondará cunha comunicación da convocatoria da reunión ao/á director/a do PAI, con 48 horas de antelación. A teren información de xeito comprensible das medidas adoptadas respecto dos/as menores e a pediren explicación de canto afecte á súa propia educación. A participar nas actividades previamente planificadas polo persoal docente, tanto relacionadas coas festas tradicionais como de calquera outra índole. A ter acceso á documentación interna do PAI: plan de actuación para casos de emerxencia, póliza de responsabilidade civil e de accidentes, proxecto educativo, programación xeral anual, memoria anual, libro de reclamacións e rexistro de usuarios/as e ao expediente individual da súa crianza. Son obrigas das familias ou representantes legais das crianzas: Cumprir as normas que estableza o PAI para o seu bo funcionamento recollidas no presente regulamento. Manter e observar unha conduta inspirada no mutuo respecto, tolerancia e colaboración, encamiñada a facilitar unha mellor convivencia. Participar na vida do PAI, de acordo co que se dispoña neste regulamento. Responsabilizarse daquelas situacións en que por motivos de saúde ou malestar sexa conveniente que o alumnado abandone o PAI. O PAI oferta os seguintes tipos de prazas: Xornada completa, coas seguintes modalidades: Continua: aquela na que a crianza permanece no PAI ata o máximo de 8 horas, sen solución de continuidade Partida: aquela na que a crianza permanece no PAI ata o máximo de 8 horas, con solución de continuidade. Neste caso, o tempo de permanencia da crianza no PAI, con carácter xeral, non poderá ser inferior a 3 horas tanto na xornada de mañá como na xornada de tarde Por quendas: aquela na que por motivos persoais ou laborais dos proxenitores ou representantes legais da crianza debidamente acreditados, esta asiste semanas alternas en horarios distintos. Media xornada: as medias xornadas serán como mínimo de 3 horas e como máximo de 4 horas. O tempo máximo de permanencia no PAI será de 8 horas, agás casos excepcionais debidamente xustificados os cales incrementarán mensualmente o importe a pagar na contía que se estipule en cada momento. Sempre que as circunstancias familiares dun neno ou dunha nena o/a obriguen a permanecer no centro máis das 8 horas estipuladas, fomentarase que os seus proxenitores, titores ou representantes legais se fagan cargo do/a neno/a ao longo da xornada no tempo que dispoñan libre, co fin de fomentar as relacións paterno-filiais. O curso escolar iniciarase na data sinalada na resolución da Alcaldía pola que se abre o prazo de reserva de praza, preinscrición e matrícula de usuarios/as e rematará o 31 de agosto. As crianzas deberán gozar dun mes enteiro de vacacións. Poderase solicitar o seu goce nun mes distinto ou ben o seu reparto en dúas quincenas cando así sexa suficientemente acreditado pola familia e, en todo caso, gozarase entre o 1 de setembro e o 31 de agosto. O PAI permanecerá aberto de luns a venres no horario que anualmente estableza a resolución de alcaldía, excluídos os días considerados festivos no calendario laboral e aqueles días que así o determine a dita resolución. O horario é de 7.45 a 15.45 horas, podendo ser modificado en función da demanda. Na entrada e na saída das crianzas deberanse respectar os horarios preestablecidos, co obxectivo de manter a continuidade e coherencia nas propostas educativas programadas. Non obstante o anterior, e sempre que se respecte a ratio, atenderanse aqueles casos excepcionais xustificados polas familias. Ao longo da xornada respectaranse as necesidades fisiolóxicas da crianza. Isto debe supor unha coordinación PAI-familia onde se garanta a cobertura destas necesidades. Con esta finalidade establécense os seguintes horarios de recollida: Usuarios/as que non comen no PAI: antes das 13.00 horas Usuarios que comen no PAI: 14.00 horas. Todas aquelas crianzas que permanezan no PAI máis alá do horario establecido terán que seguir coa organización educativa establecida e que se corresponde co momento do descanso, o horario de recollida será a partir das 15.30 horas. A dirección do PAI solicitará ás familias o cumprimento do horario concretado no momento da matrícula que implica a asistencia continuada da crianza durante a semana, agás a concorrencia de circunstancias que así o xustifiquen. No caso dun incumprimento reiterado sen a debida xustificación a Dirección, previa comunicación ao Concello, reducirá de oficio o horario solicitado pola familia polo horario no que a crianza permaneza habitualmente no centro. Só poderán recoller ás crianzas as persoas autorizadas polos pais, nais ou representantes legais. O persoal do PAI está obrigado a solicitar o DNI ou documento identificativo equivalente á persoa que veña recollela no caso de non coñecela e comprobar se está na listaxe de persoas autorizadas. De non producirse a identificación, o/a alumnos/a non poderá se entregado/a, procedéndose ao contacto coa nai, pai ou representante legal. Teranse en conta as cuestións concretas establecidas por resolución xudicial que deberán ser postas en coñecemento da Dirección do PAI por quen ostenta a garda e custodia do/a neno/a. O PAI non oferta servizo de comedor pero si se encarga da alimentación que traen as crianzas das súas casas. Isto dá resposta non só a unha necesidade biolóxica, senón que interveñen factores que promoven a socialización, a adquisición de hábitos de hixiene (entre outros aspectos) que hai que ter moi presentes no día a día. O PAI establecerá un día á semana para a celebración dos aniversarios das crianzas que cumpriran anos nesa semana.1. Os/as nenos/as deberán acudir en condicións correctas de saúde e hixiene. No caso de ter padecido enfermidades infecto-contaxiosas ou que requiran repouso, solicitarase da familia o certificado médico que acredite que o/a neno/a ten un bó estado de saúde.2. Non serán admitidos os/as nenos/as que padezan enfermidades infecto-contaxiosas. A aparición destas enfermidades deberá ser comunicada polos pais, titores ou representantes legais á Dirección do centro coa maior brevidade.3. No caso de observarse síntomas dun proceso infecto-contaxiosos nos/as nenos/as no propio centro, informarase e avisaranse os seus pais, representantes legais ou titores, co fin de evita-la propagación da enfermidade entre os demais nenos/as. O reingreso no centro só será posible logo de transcorrido o período de contaxio.4. No caso de enfermidade ou accidente, logo das primeiras atencións, porase esta circunstancia en coñecemento dos pais/nais ou representantes legais, se for o caso, que deberán acudir ao PAI para se faceren cargo do neno ou nena. No caso de non se poder desprazar, ou de que a circunstancia concreta do accidente ou enfermidade o requirise, a Dirección do PAI está facultada para autorizar o desprazamento a un centro sanitario co obxecto de garantir a atención médica axeitada.5. A falta de asistencia por un período superior a 3 días, debido a enfermidade ou a outras circunstancias, as familias ou representantes legais deberá comunicala por escrito á Dirección do PAI.6. Sempre e cando sexa posible, a familia axustará a dose dos medicamentos fóra dos tempos de permanencia no PAI. Só se administrarán medicamentos en casos moi excepcionais e sempre deben ir acompañados de receitas médicas actualizadas, onde constará o nome do/a nenos/a, o nome do medicamento e a dose e frecuencia da súa administración. Xunto á receita deberá achegarse a correspondente autorización por escritos dos pais/nais/representantes legais para a administración dos mesmos.7. O/a nenos/a permanecerá na casa cando tivese máis de 38ºC de febre, diarrea (máis de 3 deposicións anormais ao día), vómitos ou enfermidade contaxiosa (rubeola, papeiras, sarampelo, etc.). De aparecerlle calquera destes síntomas mentres permanece no PAI será posto en coñecemento dos pais/nais/representantes legais para estes recolleren o/a nenos/a o antes posible. No caso de que xurda un proceso febril durante o tempo de permanencia no PAI, o persoal tentará reducila por medios físicos, dando aviso á familia.1. Os/as nenos/as terán sempre unha muda completa de reposto e unha manta para durmiren.2. Todos os nenos/as que usen cueiros deberán traer un paquete deles e un bote de toalliñas. Esta material repoñerase cando for preciso.3. As crianzas afectadas por parasitos como piollos, lombrigas, etc. deberán utilizar tratamento desparasitario despois do aviso por parte do PAI. As crianzas deberán permanecer na casa ata o completo remate do tratamento.4. Calquera situación anómala que manifeste a crianza deberá ser comunicada polas familias no menor tempo posible.5. Os/as nenos/as deberán vir ao PAI con roupa que lles permita moverse con plena comodidade.1. Os biberóns deberán vir preparados da casa. Só se quentarán e darán. Tantos como precise o neno/a durante a permanencia no PAI.2. Para a elaboración das papas de cereais deberán vir preparadas as doses de leite e cereais.3. Sempre que haxa algún cambio na alimentación, dose, introdución de novos alimentos, textura…, deberán comunicalo.4. Os pais/nais ou representantes legais deberán presentar o informe pediátrico correspondente naqueles casos en que se deba prestar unha especial atención ao tipo de comida, en razón de circunstancias persoais. Independentemente do momento da incorporación das crianzas á escola, establecerase un período de adaptación co obxectivo de establecer unhas bases sustentadas na confianza mutua e na comunicación entre as crianzas, educadores/as e familias. Nesta etapa o persoal do PAI convidará ás familias a expoñer calquera tipo de dúbida ou aclaración en relación con este período. A incorporación dos nenos e das nenas á escola será progresiva. Como mínimo durante a primeira quincena irase aumentando pouco a pouco os tempos de estancia e se graduará a incorporación dos/as nenos/as en distintos días. Poderase aumentar o diminuír este período en función das necesidades específicas de cada crianza. Ao comezo do novo curso escolar o PAI, tendo en conta as necesidades das crianzas, consensuarase coas familias as estratexias e a planificación a desenvolver conxuntamente, que implicará un breve período de readaptación, no caso de ser necesario, na incorporación ao novo curso. Os nenos e as nenas poderán realizar as saídas establecidas na programación do curso, tras a autorización por escrito por parte dos pais, nais ou representantes legais. Explorar e observar o medio máis próximo Integrarse e coñecer as manifestacións culturais do seu contorno Fomentar a relación cos adultos e cos seus iguais, incentivando as relacións sociais A Dirección do PAI fomentará a colaboración dos pais co PAI e as relacións co persoal deste. Os/as pais/nais/representantes legais poderán solicitar unha reunión co titor/a do seu fillo/a ou coa Dirección de conformidade co horario establecido para tal fin. - En todo caso, a Dirección informará por escrito, ao principio do curso, dos horarios de atención aos pais, nais ou representantes legais dos nenos/as. - Porase a disposición da persoa usuaria un libro de reclamacións. O contido destas será exposto de xeito periódico ao Consello escolar, agás naqueles casos en que se requira unha contestación inmediata. Un exemplar da reclamación formulada será remitida ao Concello nos tres días seguintes a súa presentación. - As familias e representantes legais das crianzas terán acceso ás instalacións. - Desde o PAI promoveranse intercambios de información informais. - Adoptaranse sistemas de rexistro de información compartidos a través da axenda. - Ao longo do curso planificaranse titorías periódicas. Como mínimo establécense: - unha entrevista inicial coas familias dos/as nenos/as recentemente matriculados no PAI. - dúas titorías anuais: coas familias dos/as nenos/as matriculados no PAI, unha no primeiro cuadrimestre do curso e unha segunda no inicio do último cuadrimestre. - Organización de xuntanzas periódicas do persoal educativo coas familias. Como mínimo establécese o seguinte: - dúas reunións xerais, coincidindo co inicio e o remate do curso. - dúas reunións de grupo para realizar unha cada semestre. - As familias, representantes legais e titores das crianzas participarán na vida do PAI de diversas maneiras: actividades, saídas, obradoiros, etc. que serán organizadas e convocadas en tempo e forma pola Dirección do PAI. - Unha vez finalizado o proceso de matriculación, haberá unha reunión cos pais/nais ou representantes legais das crianzas aceptadas no PAI, e por grupos, para lles ensinas as instalacións e para lles explicar todo o que se considere de interese para eles. Daráselle unha listaxe cos materiais que fan falta tanto educativos como hixiénicos. O PAI deberá promover a igualdade como valor fundamental de convivencia entre os/as nenos/as. Será o cerne de todas as actividades que se desenvolvan no PAI e reflectirase non só nas actividades e no material de traballo senón tamén no comportamento habitual de todo o persoal do PAI. A Dirección do PAI prestará atención especial ao fomento e respecto da interculturalidade, como instrumento de superación das desigualdade, prexuízos e racismo. O PAI promoverá a integración de nenos/as con necesidades educativas especiais, fomentando deste xeito a igualdade e o respecto como valores esenciais da convivencia, na relación con outras crianzas na adquisición de valores, hábitos e pautas de conduta que favorezan a autonomía persoal. Existirá unha estreita colaboración entre o equipo do PAI, en coordinación co Equipo de Atención Educativa e os Equipos de Atención Temperá da administración sanitaria, así como nos casos de posible flexibilización cos Equipos de Orientación Específica da Consellería competente en materia de educación. Nesta etapa da educación infantil 0-3 anos, o persoal do PAI usará a lingua materna predominante entre o alumnado, terá en conta a lingua do contorno e coidará que o alumnado adquira de forma oral o coñecemento da outra lingua oficial de Galicia, dentro dos límites propios desta etapa. Nos casos en que outra institución ou colectivo desexe utilizar o PAI deberá solicitalo ao Concello da Baña. En ningún caso o dito uso poderá interromper o desenvolvemento das actividades normais do PAI, nin supoñer un alongamento do tempo máximo establecido pola lexislación vixente na estancia da crianza sen a súa familia no centro.1. Os prezos públicos serán os establecidos polo Decreto que determine o réxime de prezos do PAI. O pagamento das cotas, sen prexuízo do establecido no punto 3 deste artigo, realizarase mensualmente nos dez primeiros días naturais do mes a que correspondan. Nos casos nos que o ingreso no centro se produza con posterioridade o día primeiro do mes, a cota correspondente ao dito mes ingresarase nos dez días seguintes á data de ingreso.2. As persoas usuarias non terán a obriga de aboar a cota durante os períodos do mes de vacacións e cando por calquera motivo distinto ao período de vacacións o centro permaneza pechado por un período superior a quince días naturais.3. Revisión do prezo público: durante o curso poderase proceder á súa revisión, sempre que se produzan e xustifiquen variacións nas circunstancias económicas ou familiares referidas aos seguintes casos: a) a modificación das variables que determinan os descontos recollidos na normativa vixente en materia de prezos públicos. b) as variacións nos seus ingresos que impliquen unha modificación substancial na súa capacidade económica. Só se terán en conta as variacións que supoñan unha diminución ou incremento de máis do 20% no cómputo anual fronte aos ingresos declarados na solicitude de praza ou, de ser o caso, nunha variación posterior. Estas variacións deberán ter unha duración dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal da Administración Tributaria ou por calquera outra documentación, que xustifique e permita un novo cálculo da renda per cápita da unidade familiar. c) a variación no número de membros da unidade familiar, se fose o caso. A/o beneficiaria/o queda obrigada/o a comunicar calquera variación que se produza ao respecto.4. Os prezos públicos establecidos neste regulamento actualizaranse cada curso escolar na mesma proporción que a variación interanual positiva experimentada polo índice xeral de prezos de consumo para a Comunidade Autónoma de Galicia (IPC) no mes de xuño anterior.5. Forma de pago: mediante transferencia bancaria. A prestación do servizo do PAI financiarase cos recursos xerais do Concello, cos prezos públicos que aboarán as persoas usuarias e con outras achegas das administracións con competencias na materia. O PAI contará ademais das medidas de seguridade e hixiene con: -un Plan de actuación para casos de emerxencia e a inscrición no rexistro de plans de autoprotección na Comunidade Autónoma de Galicia -unha Póliza de responsabilidade civil e de accidentes -un libro de reclamacións a disposición das persoas usuarias -un libro rexistro de usuarios/as -un expediente individual -un proxecto educativo a disposición dos pais/nais Este regulamento entrará en vigor o día seguinte ao da súa publicación. O seu texto íntegro publicarase no taboleiro oficial e na páxina web do Concello da Baña. A Baña, 17 de febreiro de 2014 O alcalde, Asdo. José Andrés García Cardeso